
Győrság Község Önkormányzat Képviselő-testületének

                

2011. december  13-án 18 órakor tartott közmeghallgatásáról
Helye: 
            Győrság Község Fiát János Ált. Iskola 
                                   Győrság,  Öreg u. 11.
Jelen vannak:           Ferenczi Zsolt

                    polgármester  
                                   Gede Zsolt     
alpolgármester
                                   Balogh László                                képviselő
                                   Tüskéné Harmath Hajnalka           jegyző
Jegyzőkönyv hitelesítésre Gede Zsolt alpolgármestert kéri fel a polgármester. 

Ferenczi Zsolt köszöntötte a megjelenteket és a következőkről számolt be.
Győrság Község Önkormányzata 2011. évi költségvetése: 199.224.000 forint főösszeggel tervezte az évet. Adókból kb. 18 M forint bevétel volt. Az adózási morál nem túl rossz. 600 ezer forintos tétel van, ami már behajthatatlannak tűnik. Egészében azt mondhatjuk a gazdálkodás kiegyensúlyozott, ami hitelt felvett az önkormányzat, ugyanannyi lekötött betéttel is rendelkezik, tehát nem vagyunk veszteségesek. Hitelt a megnyert pályázatok önerejére kellett biztosítani, mert nélküle nem tudtuk volna megvalósítani a beruházásokat. 

2011. februárjában kiírásra került Fiáth János ÁMK  igazgatói álláspályázata. 
2011. április 9-én szemétszedést szervezett az önkormányzat, melyen elég szép számmal vettek részt.

2011. 04.27-én Képviselő-testületünk elfogadta Önkormányzat gazdasági programját, mely évekre előre meghatározza gazdálkodás irányelveit.

2011. májusában tanyagondnoki szolgálat bevezetéséről határozott a képviselő-testület. 

Nagy segítség a szociálisan rászoruló idősek, betegek egészségügyi intézménybe való eljutásában. Tanyagondnokunk Francia László. Nála lehet jelezni a felmerülő igényeket.

2011. július hónaptól tudunk erre a szakfeladatra normatívát igényelni.
Óvoda udvarára sikerült játékokat beszerezni, bővíteni a meglévő állományt. Erre felajánlott szülői segítséget köszönjük. 
Győrság Község gesztorságában kistérségi szinten buszfordulók építésére kapott összeg elszámolása, a pályázat lezárása megtörtént. Győrság területén is élvezhetik  a lakosok  buszvárók előnyeit. 

Hulladékkezelési társulási megállapodás értelmében Győrság Község Önkormányzatára jutó 10 %-os önrész mintegy 7.882  ezer forintot tett ki, melyet Győr-Szol  Zrt. részére júliusban sikerült kifizetni. Önkormányzatunk vállalta ezen önrész egyösszegű megfizetését, ha nem vállalta volna fel, ezáltal a lakosságra nem rótt nagyobb terhet. 
Fiáth János ÁMK igazgatói álláspályázatát Ferenczi Róbert nyerte el, akit posztja elnyerésében Győrság Község Önkormányzat Képviselő-testülete is megerősített.

2011. augusztus 1. óta tölti be a posztot. 

Nyáron tisztasági meszelést végeztünk az óvodában, iskolai tantermekben, felújítottuk a parkettát, kisebb felújítási munkákat végeztünk. Az iskolába 4 db digitális tábla került beszerelésre, ami a gyerekek korszerű tanítását segíti. 

2011. júliusában közel 40 olasz gyermek csere üdültetését vállalta fel önkormányzatunk.

Egy hét alatt ismerkedtek hazánk nevezetességeivel, voltak a Balatonon, megtekintették a Parlamentet, a Budapesti Állatkertet, voltak Hollóházán, Pannonhalmán és Győr belvárosát is meglátogatták. Utolsó nap itt Győrságon ünnepi szentmisével búcsúztattuk őket. Jövőre a mi településünk diákjai utazhatnak  Olaszországba. 

Csapadékvíz elvezetésre  pályázati úton nyertünk mintegy 70.490 ezer forintot, melyből önrész 10 %, szintén EU önerő pályázatból sikerült megvalósítani. A kivitelezés 2011. júliusára elkészült, melynek átadója ünnepélyes keretek között a falunapon történt meg. Ez volt községünk számára a legjelentősebb beruházás.

2011. augusztusában beadtuk a csapadékvíz elvezetés II. ütemének pályázatát  99 M forint összegben, melynek önrésze 15 M forint. 

2011. szeptemberében új fűkaszát vásárolt önkormányzatunk a közterületek gondozására.

Szeptemberben 300 forint összegben juttatunk beiskolázási támogatást az iskolás gyerekeknek. 

Elkészült az Árpád utca szilárd útburkolata. 

Szüreti nap alkalmából piactér kialakítására nyertünk pályázatot,  2 M forint értékben.

Önkéntesek szerelték össze a piactéri bútorokat, padokat, hulladéktárolókat. Határozott testületünk arról, hogy a piactéren ingyenesen árusíthatják termékeiket a helyi vállalkozók, lakosok. 

Bursa Felsőoktatási pályázati rendszerben 11 hallgatót támogatott önkormányzatunk. 

Leader pályázat keretében elnyertünk 7,8 M forintot a polgármesteri hivatal felújítási munkáira. Ezen munkák mostanra fejeződnek be, tetőcserét, nyílászáró cserét, külső tatarozási munkákat tudtuk megvalósítani belőle.

Járdák felújítását végeztük el a bolt melletti részen illetve Dózsa utcában. 

Bankautomata elhelyezéséről intézkedett képviselő-testületünk, mely karácsony előtt beüzemelésre kerül.

Megtartottuk az Idősek napját,  minden idős  szerényebb összeget vehetett át.

Jövőben megvalósuló pályázatunk az IKSZT pályázat, mely szintén jelentős önerőt kíván, 45 M forintos beruházás. A kivitelezés 2012. elején indulhat meg, addigra a háttérmunkát sikerül lebonyolítani. 

Integrációs modell pályázaton 14 M forintot nyertünk,  melyben vállaltuk egy menekült család beilleszkedését segítő program megvalósítását. 

Nyomon követjük a pályázati lehetőségeket, elsősorban optikai kábel kiépítését szeretnénk megvalósítani. 

Önkormányzatunk 11 építési telkek kialakítását kezdte meg, mely segíteni a falu lakosságszámának gyarapítását.

Változások előtt állunk, önkormányzati szinten változásokra lehet számítani a készülő törvénytervezet értelmében. Hivatalunk mindig próbálta a lakosság igényeit kielégíteni, ezért itt szeretném megköszönni a hivatal dolgozóinak odaadó munkáját.

Ennyit szerettem volna elmondani, s most várom kérdéseiket a beszámolóval kapcsolatban.

Czigler Imre: Szeretném nektek megköszönni ezt a sok jó dolgot, amit most felsoroltatok, mi mindent sikerült megvalósítani.  Egy kérésem lenne : a Gulyás-köz tisztítása. Ha megoldható lenne,  körforgalmat  lehetne alakítani.

Ferenczi Zsolt: Köszöni a dicséretet. A Gulyás-közben tervezi a testület akácfák kivágását, amiből a szociálisan rászorulók fűtési igényeit szeretnék kielégíteni. 

Menyes Gyula elmondta: 10 éve lakunk Győrság településen, evangélikus lelkészként dolgozik feleségem itt. Lehetőségünk lett volna elmenni innen, de mi annyira megszerettük ezt a falut, hogy nem váltottunk. Jó a viszony a faluban is a szomszédokkal is. 

Farkas Vilmosné: Szerintem is sokat fejlődött a falu. Nekem egy kérésem lenne, a kamaszoknak valamilyen programokat, ha lehetne szervezni. Nem szívesen engedjük el őket Győrbe szórakozni, itt ha  lehet valamit szervezni részükre, az megnyugtató volna. 

Ferenczi Zsolt: Egyetértek a felvetett problémával, próbáljuk megoldani oly módon, az IKSZT

pályázatban, amit előbb említettem vállaltuk különböző rendezvények lebonyolítását. 

Próbálunk ennek keretében megoldást találni.

Farkas Vilmos: Szeretném megköszönni, hogy a mikulás végig járta idén is a falut, minden kisgyermekhez eljutott. A másik, szeretném megköszönni az Árpád út felújítását, nagyon jó lett.

Ferenczi Zsolt: Köszönjük az elismerést. A mikulás pedig tényleg remek érzés volt nekünk is, mert a gyerekek olyan hálásak voltak az ajándékokért.
Több hozzászólás nem volt.  
 A polgármester megköszönte a részvételt és közmeghallgatást bezárta.

K. m. f.

